google/wiki40b huggingface dataset:
Στόλοι Ηρακλείου

Ιστορικά στοιχεία

Η παράδοση αναφέρει ότι ο οικισμός έλαβε το όνομα από την εκκλησία των Αγίων Αποστόλων ( Αποστόλοι>Στόλοι) όπου υπήρχε μέχρι πριν λίγα χρόνια και το νεκροταφείο. Το 1583 αναφέρεται με το όνομα Stolus με 36 κατοίκους (Καστροφύλακας, Κ 99). Κατά την Τουρκοκρατία κατοικούνταν αποκλειστικά από Τούρκους, το 1834 από 6 οικογένειες και το 1881 από 122 άτομα.
Τα Ίνια, που υπάγονταν στους Στόλους όταν ακόμα οι τελευταίοι αποτελούσαν κοινότητα, το 1583 (σύμφωνα με τον Καστροφύλακα, Igna Κ 99) είχαν 52 κατοίκους.  
Στην Τουρκοκρατία κατοικούσαν μόνο Τούρκοι και έπειτα από την ανταλλαγή πληθυσμών εγκαταστάθηκαν πρόσφυγες από την Μικρά Ασία και ορισμένες οικογένειες Κρητικών.
Καραγκούνικο πρόβατο

Το Καραγκούνικο πρόβατο είναι ελληνική φυλή πρόβατου, που εκτρέφεται κυρίως στη Θεσσαλία. Ο πληθυσμός του υπερβαίνει τα 180.000 άτομα.

Μορφολογία

Ο χρωματισμός των Καραγκούνικων προβάτων ποικίλει από το άσπρο έως το μαύρο, αλλά τα περισσότερα ζώα είναι λευκά με μαύρες κηλίδες διαφορετικής έκτασης στο κεφάλι και στα άκρα. Είναι δε μεγαλόσωμα, αφού το ύψος ακρωμίου των αρσενικών κυμαίνεται γύρω στα 78 cm και των θηλυκών στα 68 cm. Τα αρσενικά, σε ένα ποσοστό 60%, δε φέρουν κέρατα. Το ιδιαίτερο χαρακτηριστικό της φυλής είναι το κυρτό επιρρίνιο.

Αποδόσεις

Η Καραγκούνικη φυλή θεωρείται μια από τις σημαντικότερες αυτόχθονες φυλές σε ότι αφορά τη γαλακτοπαραγωγή. Η μέση απόδοση είναι στα 188 kg, με διάρκεια αρμέγματος 124-200 ημέρες. Το κρέας της φυλής θεωρείται επίσης πολύ καλής ποιότητας.
Βιβλικές σπουδές

Οι βιβλικές σπουδές αφορούν στην ακαδημαϊκή αξιοποίηση των πορισμάτων μιας σειράς διαφόρων επιστημονικών κλάδων για τη μελέτη της Βίβλου (της Παλαιάς Διαθήκης/του Τανάκ ή/και της Καινής Διαθήκης ). Η θεωρητική και μεθοδολογική τεκμηρίωση αυτού του επιστημονικού πεδίου εδράζεται σε ένα εύρος επιστημονικών κλάδων όπως η αρχαιολογία, η αρχαία ιστορία, το πολιτισμικό υπόβαθρο, η κριτική του κειμένου, η λογοτεχνική κριτική, το ιστορικό υπόβαθρο, η φιλολογία και η κοινωνικές επιστήμες. 
Πολλά μη θρησκευτικά (κοσμικά) καθώς και θρησκευτικά πανεπιστήμια και κολέγια προσφέρουν μαθήματα βιβλικών σπουδών, συνήθως σε τμήματα θρησκευτικών σπουδών, θεολογίας, ιουδαϊκών σπουδών, ιστορίας ή συγκριτικής λογοτεχνίας. Οι βιβλικοί λόγιοι δεν έχουν απαραιτήτως θρησκευτική πίστη στα ιερά κείμενα που μελετούν.
Ρίο Μεσσηνίας

Ιστορικό οικισμού

Η περιοχή του οικισμού, ο οποίος φέρει την ονομασία της αρχαίας ομώνυμης πόλης Ρίον, έχει μακρόχρονη ιστορία που ακολουθεί την ιστορία της Μεσσηνίας και της ευρύτερης περιοχής της Κορώνης και της Πυλίας. Η περιοχή κατά την αρχαιότητα, ήταν υπό τον έλεγχο αρχικά του αρχαίου Ρίου και στη συνέχεια της αρχαίας Ασίνης Μεσσηνίας, η οποία μεταγενέστερα αναπτύχθηκε ως η σύγχρονη Κορώνη. Σύμφωνα με τον Παυσανία, στα «Λακωνικά» του, κατά  τον 8ο π.Χ. αιώνα, όταν βασιλιάς στην Σπάρτη ήταν ο Νίκανδρος, γιος του Χαρίλαου από το γένος των Ευρυποντιδών και δεύτερος βασιλιάς ο Τήλεκλος από το γένος των Αγιαδών, ξέσπασε πόλεμος στην Αργολίδα, μεταξύ των Λακεδαιμόνιων και των Αργείων. Οι Δρύοπες κάτοικοι της αρχαίας Ασίνης Αργολίδας, στη διάρκεια των εχθροπραξιών ήταν σύμμαχοι των Σπαρτιατών και μάχονταν εναντίον των γειτόνων τους Αργείων, με προφανή λόγο την διεκδίκηση χώρου. Όταν όμως οι Σπαρτιάτες σταμάτησαν τις εχθροπραξίες με τους Αργείους και επέστρεψαν στην Σπάρτη οι Αργείοι κατέστρεψαν, ως αντίποινα, ολοσχερώς την Αργολική Ασίνη και περί το 720 π.Χ. οι Ασίνιοι ή Ασιναίοι Δρύοπες τελικά εκδιώχθηκαν και από αυτήν την πόλη, από τους Αργείους. Οι εναπομείναντες κάτοικοι της Αργολικής Ασίνης, ζήτησαν τη βοήθεια  των συμμάχων τους Σπαρτιατών και την έλαβαν, με την μορφή  παραχώρησης γης, τόσο στην περιοχή, του αρχαίου Ρίου της Μεσσηνίας, όσο και στην περιοχή της Λακωνίας, όπου και ιδρύθηκαν η Μεσσηνιακή Ασίνη (σήμερα η Κορώνη)  και η Λακωνική Ασίνη (σήμερα το Σκουτάρι) αντίστοιχα. Θεωρείται σχεδόν βέβαιο λοιπόν, ότι οι Σπαρτιάτες επέτρεψαν στους Ασιναίους της Αργολίδας, να εγκατασταθούν σε μια παλαιότερη πόλη της Μεσσηνίας, στην περιοχή της σημερινής πόλης της Κορώνης, η οποία πριν είχε άλλη ονομασία, γνωστή ως το Ρίο της Μεσσηνίας (Ρίον) και την οποία οι νεότεροι κάτοικοί της, καταγόμενοι από την Αργολική Ασίνη στη συνέχεια μετονόμασαν, προς τιμή της γενέτειρας πόλης τους, σε «Ασίνη».
Ο σύγχρονος πάντως οικισμός Ρίο, ο οποίος ανήκει στη δημοτική ενότητα Κορώνης, είναι νεοσύστατος, καθώς αναγνωρίστηκε μόλις το 2011, μετά τις νέες αλλαγές του σχεδίου «Καλλικράτης», όταν και υπήχθη στον νέο Δήμο Πύλου - Νέστορος. Ο δήμος αυτός, συστάθηκε με το Πρόγραμμα Καλλικράτης με τη συνένωση των προϋπαρχόντων δήμων Κορώνης, Μεθώνης, Παπαφλέσσα, Πύλου, Νέστορος και Χιλιοχωρίων. Τα Κοτρωνάκια σήμερα είναι οικισμός της Τοπικής Κοινότητας της Κορώνης του Δήμου Πύλου-Νέστορος, στην οποία υπάγεται επίσης η Κορώνη (έδρα).

Κάτοικοι

Ο οικισμός, με βάση την απογραφή του 2011, έχει μόλις 12 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες.
Ιωάννης Εμμανουήλ της Βιγιένα

Βιογραφία

Ήταν ο μόνος (επιζήσας) γιος του Μανουήλ κυρίου της Βιγιένα και της Βεατρίκης της Σαβοΐας, κόρης του Αμεδαίου Δ΄ κόμη της Σαβοΐας.
Έλαβε την κυριότητα της Βιγιένα και αναβαθμίστηκε σε δούκα και μετά πρίγκιπα της Βιγιένα. Επέλεξε τις συζύγους του με πολιτικά και οικονομικά κριτήρια και κατάφερε να παντρέψει τα παιδιά του με μέλη της βασιλικής οικογένειας. Έγινε ένας από τους πλουσιότερους και πιο δυνατούς άνδρες της εποχής του και έκοβε νομίσματα όπως οι ηγεμόνες. 
Ασχολήθηκε με τη συγγραφή, ενασχόληση που οι ευγενείς θεωρούσαν κατώτερη της υψηλής θέσης του. Έγινε αξιοσημείωτος συγγραφέας της εποχής του.
Τζόνι Κας

Δισκογραφία

Ο Κας ήταν ένας από του πιο παραγωγικούς μουσικούς όλων των εποχών. Η μεγάλης διάρκειας καριέρα του κράτησε από το 1954 έως το 2003 βγάζοντας 96 άλμπουμ και 153 σινγκλ σε διάφορες δισκογραφικές εταιρείες.
Ενταπάντι Κ. Παλανισουάμι

Προσωπική ζωή

Ο Ενταπάντι Κ. Παλανισουάμι γεννήθηκε στις 12 Μαΐου, το 1954, σε ένα χωριό που ονομάζεται Σιλουβάμ Παλαγιάμ κοντά στην επαρχία Σάλεμ. Το όνομα του πατέρα του είναι ο Κ. Καρούπα Γκούντερ και η μητέρα του ονομάζεται Θαβάσι Αμμάλ. Ο πατέρας του ήταν αγρότης. Ο Παλανισουάμι είναι παντρεμένος και ζει με την οικογένειά του στην πόλη Τσενάι. Η γυναίκα του ονομάζεται Π. Ράντα της οποίας το επάγγελμα έχει επίσης χαρακτηριστεί ως γεωπόνος στην χαρτί εκλογικής υποψηφιότητας. Έχει έναν γιο, τον Μιθούν.

Εκπαίδευση

Πιστεύεται ότι ο Παλανισουάμι έχει αποκτήσει Πτυχίο Ζωολογίας στο κολέγιο Βασάβι, στο Τσιτόντε της επαρχίας Ερόντε.

Νομοθετική καριέρα

Ο Παλανισουάμι έχει κερδίσει τις εκλογές για τη πολιτειακή συνέλευσητο 1989, το 1991, το 2011 και το 2016 στην εκλογική περιφέρεια Ενταπάντι.Έχασε τις κοινοβουλευτικές εκλογές το 2004 και το 2009.
Ρουμελί Ρεθύμνου

Ονομασία

Μια από τις εκδοχές για την προέλευση της ονομασίας του χωριού, κάνει λόγο για το μέλι (ότι έρρεε μέλι) εξ ου και το όνομα Ρου(ς) + Μέλι .
924 Τόνι

Φυσικά χαρακτηριστικά

Η μέση διάμετρος της Τόνι εκτιμάται σε 85,48 χιλιόμετρα. O φασματικός τύπος της είναι X, ενώ το άλβεδό της είναι 0,043. Είναι άγνωστο αν και με ποια περίοδο περιστρέφεται η Τόνι γύρω από τον εαυτό της.
Σιμόνε Σκουφφέτ

Τεχνικά Χαρακτηριστικά

Θεωρούμενος ως ένας από τους πλέον ελπιδοφόρους νεαρούς ποδοσφαιριστές της γενιάς του, έχει συγκριθεί αρκετές φορές με τον Τζιανλουίτζι Μπουφόν λόγω του νεαρού της ηλικίας του, καθώς πραγματοποίησε όπως και τον τελευταίο το ντεμπούτο του στην Σέριε Α σε ηλικία 17 ετών. Έχει δεχθεί κολακευτικά σχόλια για τα αντανακλαστικά του και τις ικανότητές του, καθώς και για την σιγουριά που εμπνέει στις εξόδους του. Πρότυπό του είναι ο πρώην τερματοφύλακας της Ουντινέζε Σαμίρ Χαντάνοβιτς.

Συλλογική Καριέρα

Προερχόμενος από την Πριμαβέρα της μεγάλης ομάδας της γενέτειράς του, Ουντινέζε, προωθήθηκε στην πρώτη ομάδα του συλλόγου στις αρχές της σεζόν 2013-14.
Έγινε ο πρώτος παίκτης προερχόμενος από την ευρύτερη περιοχή του Φρίουλι που να φορά την φανέλα των bianconeri, κάτι περισσότερο από είκοσι χρόνια μετά τον Φάμπιο Ροσσίττο, ενώ πραγματοποίησε το ντεμπούτο του στην Σέριε Α στις 1 Φεβρουαρίου 2014 σε ηλικία 17 ετών, στη διάρκεια μιας εκτός έδρας νίκης με σκορ 0-2 απέναντι στην Μπολόνια, αντικαθιστώντας τον βασικό τερματοφύλακα του συλλόγου Ζέλικο Μπρίκιτς ο οποίος είχε τραυματιστεί. Έπειτα από σταθερές εμφανίσεις, διατήρησε την θέση του ως βασικός και μετά την επιστροφή από τον τραυματισμό του Μπρίκιτς.

Διεθνής Καριέρα

Με την Εθνική Ιταλίας U-17, πήρε μέρος στο Παγκόσμιο Κύπελλο U17 του 2013, διακρινόμενος ως ένας από τους κορυφαίους παίκτες της azzurra. Από τις 10 ως τις 12 Μαρτίου 2014, έλαβε μέρος σε ολιγοήμερη προπονητική προετοιμασία υπό τον Τσέζαρε Πραντέλλι, ομοσπονδιακό τεχνικό της Ιταλίας, η οποία διοργανώθηκε με στόχο την καλύτερη παρακολούθηση νεαρών παικτών ενόψει του Παγκοσμίου Κυπέλλου του 2014.
Λουδοβίκος Α΄ του Νεβέρ

Βιογραφία

Ήταν ο μεγαλύτερος γιος του Ροβέρτου Γ΄ κόμητος της Φλάνδρας  και της Γιολάντης, κόμισσας του Νεβέρ,  διαδέχθηκε την μητέρα του με τον πρόωρο θάνατο της στο Νεβέρ (1280) όταν ο ίδιος ήταν μόλις 8 ετών. 
Απεβίωσε στο Παρίσι λίγο πριν απο τον πατέρα του, γι'αυτό δεν πρόλαβε να τον διαδεχθεί ως κόμης της Φλάνδρας.
ΟΥΕΦΑ Τσάμπιονς Λιγκ 1995-96

Την αγωνιστική περίοδο 1995-96 το κύπελλο πρωταθλητριών κατέκτησε η Γιουβέντους για δεύτερη φορά κερδίζοντας στον τελικό, που πραγματοποιήθηκε στο στάδιο Ολίμπικο του Ρώμης, τον ΑΦΚ Άγιαξ με 4-2 στα πέναλτι. Ο κανονικός αγώνας είχε λήξει ισόπαλος 1-1.
Ούρος Τζέκιτς

Ο Ούρος Τζέκιτς (σερβικά : Урош Јекић) ήταν Σέρβος ψυχίατρος, επίκουρος καθηγητής και πολιτικός της Γιουγκοσλαβίας μετά την απελευθέρωση της χώρας από τις δυνάμεις του άξονα το 1945-1946.
Κατά την διάρκεια του βασιλείου της Γιουγκοσλαβίας ήταν προσωπικός γιατρός του πρίγκιπα Τζόρτζε Καραγιώργεβιτς όταν αυτός είχε κλειστεί στο ψυχιατρικό νοσοκομείο. Ήταν υπουργός δημοσίας υγείας στην Κυβέρνηση Μπλαγκόιε Νέσκοβιτς 1945 και στην Κυβέρνηση Μπλαγκόιε Νέσκοβιτς 1946 σαν ανεξάρτητος
 Αυτό το λήμμα σχετικά με τη Σερβία χρειάζεται επέκταση. Βοηθήστε τη Βικιπαίδεια επεκτείνοντάς το!
Έμβλημα του Σάαρλαντ

Ιστορικά στοιχεία

Αποτελεί συνδυασμό των τεσσάρων εμβλημάτων (οικοσήμων) που είχαν οι οικογένειες ή οι περιοχές που διαδραμάτισαν ιστορικό ρόλο στο κρατίδιο του Σάαρλαντ. Έτσι, στο πρώτο τέταρτο βλέπουμε το έμβλημα του Σααρμπρύκεν, στο δεύτερο το έμβλημα του Τρίερ, στο τρίτο της Λωρραίνης και στο τέταρτο της Φλαντς. Με νόμο το 2001 καθορίστηκε η σημερινή μορφή του εμβλήματος.

Προηγούμενα εμβλήματα

Όταν το Σάαρλαντ έγινε γαλλικό, υπό την Κοινωνία των Εθνών, το 1920 το έμβλημα ήταν διαιρεμένο σε τέσσερα μέρη. Στο πρώτο τεταρτημόριο απεικονιζόταν ένας αργυρός τροχός με σταυρωτά σφυριά σε μαύρο φόντο, σύμβολο της πόλης του Αγίου Ίνγκμπερτ, ενώ σε δεύτερο τέταρτο ήταν ένα ερυθρό ρόδο σε φόντο αργυρό (για την πόλη του Αγίου Ιωάννη). Στο τρίτο τεταρτημόριο υπήρχε ένας χρυσός ήλιος πάνω από μπλε σύννεφο σε αργυρό φόντο (για την πόλη του Σααρλουί) και στο τέταρτο μέρος εικονιζόταν ένας αργυρός λέων με τέσσερεις σταυρούς στα νύχια του, επίσης αργυρούς, σε μπλε φόντο (πόλη του Σααρμπρύκεν). Σταδιακά το έμβλημα άλλαξε μορφή αλλά τελικά επανήλθε μετά τη δεύτερη γαλλική Κατοχή στη μορφή που είχε με τη μορφή θυρεού χωρισμένου σε 4 μέρη.
Παλαιά Φώκαια

Ιστορικά στοιχεία

Ο οικισμός της Παλαιάς φωκαίας δημιουργήθηκε την δεκαετία του 1920 μετά την εγκατάσταση προσφύγων από την φωκαία της Μικράς Ασίας. Ο οικισμός ονομάστηκε Παλαιά φωκαία και όχι «Νέα» όπως συνηθίζεται στους προσφυγικούς οικισμούς για τον ακόλουθο λόγο. Το 1250 μ.Χ. κάτοικοι της φωκαίας ίδρυσαν ένα νέο χωριό 9 χλμ. βορειότερα της φωκαίας, το οποίο ονομάστηκε Νέα φωκαία. Τα επόμενα χρόνια ο οικισμός που βρισκόταν στην αρχαία τοποθεσία ονομάστηκε Παλαιά φωκαία για να διακρίνεται από τον νεότερο. Οι πρόσφυγες που εγκαταστάθηκαν στην περιοχή της Αναβύσσου και προέρχονταν από την Παλαιά Φωκαία, δεν έδωσαν στον οικισμό που ίδρυσαν το όνομα Νέα φωκαία γιατί με αυτό το όνομα υπήρχε άλλο χωριό στην Μικρά Ασία. Έτσι ο νέος οικισμός διατήρησε το όνομα «Παλαιά φωκαία», που ήταν το όνομα της ιδιαίτερης πατρίδας τους.
Ο οικισμός εντάχθηκε αρχικά στην κοινότητα Καλυβίων Θορικού ενώ από το 1947 αποτέλεσε ξεχωριστή κοινότητα. Στα όρια της κοινότητας αναγνωρίστηκε το 1971 και ο οικισμός Θυμάρι  Η κοινότητα Παλαιάς φωκαίας καταλάμβανε έκταση 22,9 Km² και είχε πληθυσμό 2.051 κατοίκους, σύμφωνα με την απογραφή του 2001. Καταργήθηκε με την εφαρμογή του προγράμματος Καλλικράτης, το 2011, και εντάχθηκε στον νέο δήμο Σαρωνικού.
Balkanatolia

Μουσική

Η ονομασία του συγκροτήματος περιγράφει την περιοχή όπου έχει έδρα το συγκρότημα (Κομοτηνή-Θράκη-Βαλκάνια-Ανατολή) αλλά και το είδος μουσικής που παίζει: βαλκανική, ανατολίτικη (παραδοσιακή τουρκική) και ελληνική (έντεχνη) μουσική.
Telltale Games

Η Telltale, Incorporated, υπό την εμπορική επωνυμία Telltale Games, είναι ανεξάρτητο αμερικάνικο στούντιο ανάπτυξης και έκδοσης βιντεοπαιχνιδιών, που ιδρύθηκε τον Ιούνιο του 2004 και βρίσκεται στο Σαν Ραφαέλ της Καλιφόρνια. Το στούντιο περιλαμβάνει σχεδιαστές πρώην εργαζόμενους της LucasArts. Το επιχειρηματικό του μοντέλο περιστρέφεται γύρω από τα παιχνίδια σε επεισόδια και την ψηφιακή διανομή, και είναι γνωστότερο για διάφορες σειρές βιντεοπαιχνιδιών περιπέτειας, βασισμένα σε δημοφιλή franchises. Μέχρι το 2015, το στούντιο απασχολούσε 240 εργαζόμενους.
Λίλυ Σινγκ

Βιογραφία

Η Λίλυ γεννήθηκε και μεγάλωσε στο Σκάρμπορο του Τορόντο.Κατάγεται από το Παντζάμπ της Ινδίας.Οι γονείς της ακολουθούν την θρησκεία των Sikh (Σιχισμός).Η ίδια παρόλο που μεγάλωσε σύμφωνα με την παράδοση των Sikh έχει αναφέρει πως δεν ακολουθεί κάποια συγκεκριμένη θρησκεία.'Εχει μία μεγαλύτερη αδελφή ονόματι Τίνα η οποία έχει επίσης κανάλι στο Youtube.Σπούδασε ψυχολογία στο York University και αποφοίτησε το 2010.Το 2015 μετακόμισε στο Λος Άντζελες.

Καριέρα

Τον Οκτώβριο του 2010 η Λίλυ ξεκίνησε το κανάλι της στο Youtube με το ψευδώνυμο IISuperwomanII. 'Εχει δηλώσει πως το όνομα προέκυψε από την παιδική της ηλικία και την ιδέα ότι είχε ένα αόρατο S στο στήθος της,το οποίο την έκανε να πιστεύει πως μπορεί να καταφέρει τα πάντα. Στα βίντεο της συχνά προβάλει την κουλτούρα των παντζάμπι και επίσης αναφέρεται στις καθημερινές συνήθειες όλων, με σατυρικό τρόπο. Επιπλέον, καταγράφει τις συναντήσεις της με διάφορους σταρς όπως  Shah Rukh Khaν, Priyanka Chopra, Madhuri Dixit, Rohit Shetty, Ariana Grande, Ed Sheeran, Shay Mitchell, Selena Gomez, Alessia Cara, Debby Ryan, Arjun Kapoor, Nargis Fakhri, Varun Dhawan, Kareena Kapoor, Dwayne Johnson, Karan Brar, Drake , Zendaya, Winnie Harlow, Sabrina Carpenter Victoria Justice, Colleen Ballinger και πολλοί άλλοι. 
Τον Δεκέμβριο του 2011 η Λίλυ δημιούργησε ένα δεύτερο κανάλι (SuperwomanVlogs) στο οποίο ανεβάζει τις καθημερινές της δραστηριότητες.
Μογκουέτσι Μασίσι

Ζωή και σταδιοδρομία

Είναι γιος του Έντισον Μασίσι (1923-2003), διατελέσαντος επί μακρόν βουλευτή της Μοσούπα και επί πολλά έτη μέλους του υπουργικού συμβουλίου. Ο Μογκουέτσι μεγάλωσε στο Γκαμπορόνε, φοιτώντας στο Δημοτικό Σχολείο του Θόρνχιλ και στο Σχολείο Μάρου Α Πούλα. Στο σχολείο αγωνίστηκε στο ποδόσφαιρο και το τένις, αλλά τελικά βρήκε την υποκριτική να είναι η αποστολή του. Το 1984 κέρδισε την αναγνώριση για τον τον πρωταγωνιστικό του ρόλο στην παραγωγή της Γκαμπορόνε  Κλάψε Πολυαγαπημένη μου Πατρίδα, και επαινέθηκε από τον Άλαν Πάτον για τις επιδόσεις του όταν ο συγγραφέας επισκέφτηκε τη χώρα. Κατά τη διάρκεια της δεκαετίας του 1980 πρωταγωνίστησε σε πολλές θεατρικές παραγωγές, και, επίσης, είχε ρόλους σε νοτιοαφρικανικές ταινίες δευτέρας διαλογής.
Κατά τη διάρκεια της δεκαετίας του 1980 ο Μασίσι εργάστηκε ως καθηγητής κοινωνιολογίας για αρκετά χρόνια μετά την αποφοίτησή του από το Πανεπιστήμιο της Μποτσουάνα , το 1984, στην Αγγλική Γλώσσα και την Ιστορία. Στη συνέχεια δίδαξε στο σχολείο Δευτεροβάθμιας Εκπαίδευσης της Mmanaana  , το 1984 στο χωριό Μοσούπα και στη συνέχεια στο Πανεπιστήμιο της Μποτσουάνα το 1987 ως ειδικός για ένα πρόγραμμα σπουδών ανάπτυξης. Το 1989 φοίτησε στο Κρατικό Πανεπιστήμιο της Φλόριντα για να αποκτήσει μεταπτυχιακό δίπλωμα ειδίκευσης στην Εκπαίδευση, έπειτα από το οποίο προσελήφθη από την UNICEF στην Μποτσουάνα.
Ο Μασίσι εξελέγη βουλευτής στην Μοσούπα στις γενικές εκλογές του 2009 και αμέσως διορίστηκε βοηθός υπουργός επί Προεδρικών Υποθέσεων και Δημόσιας Διοίκησης, τον Οκτώβριο του 2009. Έπειτα διορίστηκε ως υπουργός Προεδρικών Υποθέσεων και Δημόσιας Διοίκησης, τον Ιανουάριο του 2011. Masisi έγινε Υ και υπουργός Παιδείας και Ανάπτυξης Δεξιοτήτων με την ιδιότητα του ηθοποιού, τον Απρίλιο του 2014. Επανεξελέγη στο Κοινοβούλιο τον Οκτώβριο του 2014, και διορίστηκε Υυπουργός Παιδείας και Ανάπτυξης Δεξιοτήτων στις 28 Οκτωβρίου 2014.
Διορίστηκε από τον Πρόεδρο Ίαν Χάμα ως Αντιπρόεδρος της Μποτσουάνα στις 12 Νοεμβρίου 2014, ενώ παρέμεινε στη θέση του ως υπουργός Παιδείας. Την 1η Απριλίου του 2018, ορκίστηκε ως ο 5ος Πρόεδρος της Μποτσουάνα.
Επίσης, διορίστηκε από τον πρόεδρο Χάμα ως πρύτανης του Πανεπιστημίου της Μποτσουάνα στις 5 Ιουλίου 2017. Διαδέχθηκε στη θέση αυτή τον αποβιώσαντα πρώην πρόεδρο Μασίρε, ο οποίος είχε υπηρετήσει ως πρύτανης, μέχρι που πέθανε στις 22 Ιουνίου 2017.
66652 Μπορασίσι

Δορυφόρος

Το Μπορασίσι έχει ένα δορυφόρο που λέγεται Πάμπου με διάμετρο περίπου 134 χιλιόμετρα που περιφέρεται σε απόσταση 4,660 χιλιομέτρων σε 46,26 ημέρες, με εκκεντρότητα 0,46. Αποτελούν διπλό σύστημα. Ο δορυφόρος ανακαλύφθηκε στις 23 Απριλίου 2003.
Προγκρές Μ-7

Αποστολή

Το διαστημόπλοιο εκτοξεύτηκε από το κοσμοδρόμιο του Μπαϊκονούρ στις 19 Μαρτίου 1991 (13:05:15 GMT) με πύραυλο Soyuz-U2. Υπήρξαν προβλήματα στην προσπάθεια σύνδεσης του με τον Μιρ και χρειάστηκαν τρεις προσπάθειες μέχρι να γίνει αυτό. Η πρώτη απόπειρα έγινε την 21η Μαρτίου (14:28 GMT) με το Προγκρές να πλησιάζει σε απόσταση 500 m τον σταθμό πριν την ματαίωση της διαδικασίας. Στις 23 Μαρτίου έγινε νέα απόπειρα που ακυρώθηκε όταν το διαστημόπλοιο απείχε 50 m από τον Μιρ, παρόλα αυτά το Πρόγκρες πλησίασε και άλλο τον σταθμό -φτάνοντας στα 5 m- μέχρι να μετακινηθεί σε νέα θέση όπου και παρἐμεινε ενώ εξετάζονταν το πρόβλημα. Ενώ στις δύο προαναφερθείσες προσπάθειες στόχος ήταν η σύνδεση με την οπίσθια του θύρα τμήματος Κβαντ-1, στην τρίτη απόπειρα επιχειρήθηκε η σύνδεση με την εμπρόσθια θύρα του κύριου τμήματος (αγγλ. core module) του Μιρ. Το Σογιούζ ΤΜ-11 που ήταν συνδεδεμένο σε αυτή την θύρα μεταφέρθηκε στις 26 Μαρτίου (10:12:00 GMT) στην θύρα του Κβαντ-1. Τελικά το Προγκρές Μ-7 συνδέθηκε με επιτυχία στην θύρα του κύριο τμήματος στις 28 Μαρτίου (12:02:28 GMT).
Το διαστημόπλοιο παρέμεινε συνδεμένο για διάστημα 39 ημερών, μέχρι τις 6 Μαΐου (22:59:36 GMT). Την επομένη καταστράφηκε στην ατμόσφαιρα πάνω από τον Ειρηνικό Ωκεανό ενώ η κάψουλα επανεισόδου Ραντούγκα έπεσε στην Ρωσική ΣΟΣΔ, χωρίς όμως να επιτευχθεί ανάκτηση της.
Ελληνική Χριστιανοκοινωνική Ένωση

Αντιμασονικός Αγώνας του 1981

Η Ε.Χ.Ε. πρωταγωνίστησε στις κινητοποιήσεις του καλοκαιριού του 1981 εναντίον της Μασονίας, με συγκεντρώσεις και πορείες στο Κέντρο της Αθήνας, στις οποίες συμμετείχαν χιλιάδες πολίτες. Είχε προηγηθεί καταιγισμός αποκαλύψεων στον διεθνή τύπο για την εμπλοκή της Μασονικής Στοάς P2 στην Ιταλία με την Μαφία και διεθνείς μυστικές παραστρατιωτικές οργανώσεις. Ακολούθησαν συνεχή δημοσιεύματα στις εφημερίδες Ελευθεροτυπία από τον δημοσιογράφο Κώστα Τσαρούχα και Ακρόπολη από τον δημοσιογράφο Βασίλη Λαμπρόπουλο σχετικά με τη μασονική δράση στην Ελλάδα.

Προσπάθειες ενοποίησης μικρότερων κομμάτων και πολιτικών ομάδων

Από την ίδρυσή της η Ε.Χ.Ε. επεδίωξε τη συσπείρωση συγγενών πολιτικών σχηματισμών και ομάδων προσώπων για τη δημιουργία ενός ευρύτερου χριστιανικού πολιτικού κινήματος. Το 1980 οι συζητήσεις που έγιναν με την Χριστιανική Δημοκρατία φαίνονταν ότι θα οδηγούσαν στην επίτευξη κοινής εκπροσώπησης στις επόμενες εκλογές, κάτι που δεν ολοκληρώθηκε.
Στις βουλευτικές εκλογές του Ιανουαρίου και του Ιουνίου του 2015 προσκλήθηκε η Ε.Χ.Ε. να συνεργαστεί με τον συνασπισμό κομμάτων των Ανεξαρτήτων Ελλήνων αλλά η απάντηση υπήρξε αρνητική, εξαιτίας της διαφαινόμενης μετεκλογικής συνεργασίας των ΑΝΕΛ με τον ΣΥΡΙΖΑ.
Νομός

Νομός ονομάζεται μια διοικητική δικαιοδοσία ή υποδιαίρεση σε οποιαδήποτε χώρα ή σε εκκλησιαστικές δομές.

Ιστορία

Ο νομός συνηθέστερα αναφέρεται σε ένα αυτοδιοικούμενο σώμα ή περιοχή από την τετραρχία, όταν ο αυτοκράτορας Διοκλητιανός χώρισε τη Ρωμαϊκή Αυτοκρατορία σε τέσσερα μέρη (καθεμία χωρισμένη σε μητροπόλεις), αν και διατήρησε δύο νομαρχίες πρετορείου ως διοικητικό επίπεδο πάνω από τις επιζώνες (μερικές από τις οποίες χωρίστηκαν).

Στην εκκλησία

Καθώς ο νόμος του κανόνα εμπνέεται έντονα από το ρωμαϊκό δίκαιο, δεν προκαλεί έκπληξη το γεγονός ότι η Καθολική Εκκλησία έχει πολλά γραφεία υπό τον νομάρχη. Αυτός ο όρος εμφανίζεται επίσης σε γραφεία με άλλο τρόπο, όπως ο επικεφαλής μιας εκκλησίας ή ενός τμήματος της ρωμαϊκής Κούριας. Διάφορες εκκλησιαστικές περιοχές, πολύ μικρές για μια μητρόπολη, ονομάζονται νομοί.
Όθων Γ΄ του Μομφερράτου

Πρώτα χρόνια

Το όνομα "Σεκοντόττος" ίσως να οφείλεται στο ότι ήταν ο δεύτερος Όθων που κυβέρνησε μόνος του την μαρκιωνία αν και καταγράφεται σαν Όθων Γ΄. Οι περισσότερες πιθανότητες δείχνουν να προέρχεται από τον Άγιο Σεκούνδο προστάτη της πόλης Άστι, της πρωτεύουσας του πατέρα του. Ονομάστηκε Όθων προς τιμή του ισχυρού συμμάχου του πατέρα του Όθωνα Α΄ των Γουέλφων δούκα τού Μπράουνσβϊαι-Γκρούμπενχαγκεν. Τον Δεκέμβριο του 1361 ο πατέρας του έκλεισε ειρήνη με τον κυβερνήτη του Μιλάνου Γκαλεάτσο Β΄ Βισκόντι, με όρο τον αρραβώνα του Σεκεντόττου με την τετράχρονη κόρη του Γκαλεάτσο, τη Μαρία· το Άστι ήταν στην προίκα της Μαρίας και η Μαρκιωνία του Μομφερράτου θα μπορούσε να έχει την εξουσία. Η ειρήνη κράτησε πολύ λίγο, επειδή η Μαρία απεβίωσε τον Μάιο του επόμενου χρόνου.

Μαρκήσιος του Μομφερράτου

Ο Σεκοντόττος διαδέχτηκε τον πατέρα του σε ηλικία 12 ετών (1372) υπό την κηδεμονία του προστάτη του Όθωνα Α΄ και του Αμεδαίου ΣΤ΄ κόμη της Σαβοΐας. Ο Όθων Α΄ συμφώνησε με τον Ιωάννη Β΄ να παραμείνει κηδεμόνας του γιου του μέχρι την ηλικία των 25 ετών, αλλά αναχώρησε για την Νάπολη για να παντρευτεί την Ιωάννα Α΄ της Νάπολης.
Ο Σεκοντόττος, αδύναμος και ασθενής, στάθηκε ανίκανος να κυβερνήσει χωρίς την προστασία του Όθωνα· αποφάσισε να παντρευτεί την Γιολάνδη Βισκόντι, κόρη του Γκαλεάτσο Β΄ Βισκόντι και χήρα του Λάιονελ της Αμβέρσας, κάτι που του εξασφάλιζε συμμαχίες με τον Οίκο της Σαβοΐας, το Πεδεμόντιο και το Πριγκιπάτο της Αχαΐας.

Το τέλος του

Ο αδελφός τού Όθωνα Α΄ δούκα του Γκρούμπενχάγκεν επιτέθηκε στο Άστι και ο Σεκοντόττος κλήθηκε από τον πεθερό του να τον υποστηρίξει: ανακατέλαβε το Άστι και πέρασε στον έλεγχο του Μιλάνου. Ο Σεκοντόττος αναγνώρισε τους κινδύνους της συμμαχίας με το Μιλάνο, αλλά ήταν αργά· συγκέντρωσε δυνάμεις εναντίον του πεθερού του, αλλά ηττήθηκε και οπισθοχώρησε. Απεβίωσε έξω από την Πάρμα υπό αδιευκρίνιστες συνθήκες· σύμφωνα με μερικές πηγές απεβίωσε από τα τραύματα του σε βιαιοπραγία, ενώ σύμφωνα με άλλες δολοφονήθηκε από έναν οπαδό των Βισκόντι. Το σώμα του μεταφέρθηκε και τάφηκε πριν τον υψηλό βωμό του Καθεδρικού ναού της Πάρμας.
Ο θείος και κηδεμόνας του Όθωνα Α΄, όταν έμαθε για τον θάνατό του, επέστρεψε στην μαρκιωνία για να ορίσει τον διάδοχο· τοποθέτησε μαρκήσιο τον αδελφό εκείνου Ιωάννη Γ΄.
Σαμπάς Ηρακλείου

Ιστορικά στοιχεία

Πιστεύεται ότι το χωριό κατοικείται από τα πολύ παλιά χρόνια και είχε την ονομασία Θεναί ή Σύλος.
Στον Καστροφύλακα (Κ 95) αναφέρεται με το όνομα Saba, με 80 κατ. το 1583. Οι Τούρκοι κατέλαβαν το Σαμπά το 1657 και το χωριό ερημώθηκε, με αποτέλεσμα να απομείνουν μόλις 5 οικογένειες Χριστιανών. Διοικήθηκε ως το 1840 με δεσποτικό τρόπο από τους γενίτσαρους του Θραψανού. Έπειτα έγινε μικρή κωμόπολη, με την εγκατάσταση σε αυτήν κατοίκων από το Οροπέδιο του Λασιθίου. Υπάχθηκε στο δήμο Καστελίου και παρέμεινε σε αυτόν ως το 1898, για να προσαρτηθεί στην Κοινότητα Ζωφόρων.
Ως προς την προέλευση της ονομασίας του χωριού, υπάρχει μια εκδοχή, η οποία θεωρεί ότι το όνομα Σαμπάς είναι τούρκικης προέλευσης και σημαίνει "πολύ πρωί".